
R E F E R A T
Privind modificarea componenţei  Consiliului de Administraţie al SC PIEŢE SA 
Având în vedere Hotărârea Consiliului Local al Municipiului Timişoara nr. 133/29.03.2005 privind numirea membrilor Consiliului de Administraţie şi a membrilor Comisiei de Cenzori la SC Pieţe SA;

Având în vedere Hotărârea Consiliului Local al Municipiului Timişoara nr. 429/11.29.2005  privind modificarea  art. 1 din Hotărârea Consiliului Local Timişoara nr. 133/29.03.2005, privind numirea membrilor Consiliului de Administraţie şi a membrilor Comisiei de Cenzori la SC Pieţe SA;

Având în vedere Hotărârea Consiliului Local al Municipiului Timişoara nr. 39/15.01.2013 privind modificarea componenţei Consiliului de Administraţie al SC Pieţe SA;

Având în vedere adresa  primită de la SC Pieţe SA 458/14.02.2013 înregistrată la Primăria Municipiului Timişoara cu nr. SC2013-004358/14.02.2013;


Având în vedere prevederile Legii nr. 31/1990 - privind societăţile comerciale, republicată şi modificată;

În conformitate cu prevederile Legii nr. 15/1990 privind reorganizarea unităţilor economice de stat ca regii autonome şi societăţi comerciale, modificată;

Ţinând cont de prevederile Legii nr.161/2003 privind unele măsuri pentru asigurarea transparenţei în exercitarea demnităţilor publice a funcţionarilor publici şi în mediul de afaceri, prevenirea şi sancţionarea corupţiei, modificată;
Având în vedere prevederile Ordonanţei de Urgenţă a Guvernului nr. 109/2011 privind guvernanta corporativa a intreprinderilor publice;

În conformitate cu prevederile art. 36, alin. (2)  lit.a) şi  alin.(3),  lit. c)  din Legea nr.215/2001 privind administraţia publică locală, republicată şi modificată;

În temeiul art. 45 alin.(1) din Legea nr. 215/2001 privind administraţia publică locală, republicată  şi modificată;

Avand în vedere cele prezentate mai sus,  supunem atenţiei  Consiliului Local al Municipiului Timişoara  şi propunem  spre aprobare  Hotărârii Consiliului  Local eliberarea  din  funcţia a membrului  Consiliului de Administraţie al  SC PIEŢE SA, a doamnei  Radu Marina Rodica şi numirea în funcţia de membru al Consiliului de Administraţie al SC PIEŢE SA a domnului Oprea Nicolae.

